
Comisia pentru buget,

finanţe şi bănci

Bucureşti  6.06.2001

Nr.XVIII/2/880

Biroul Permanent

al

Camerei  Deputaţilor 

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.188/2000 pentru modificarea art.5 din Ordonanţa Guvernului nr.26/1993 privind Tariful vamal de import al României, cu care comisia noastră a fost sesizată în fond cu adresa Biroului Permanent nr.602 din 13 noiembrie 2000.

PREŞEDINTE,

Prof.dr. Florin Georgescu



Parlamentul  României

Comisia pentru buget,

finanţe şi bănci

Bucureşti  7.06.2001

Nr.880

RAPORT

asupra proiectului de Lege privind aprobarea Ordonanţei de urgenţă a Guvernului nr.188/2000 pentru modificarea art.5 din Ordonanţa Guvernului nr.26/1993 privind Tariful vamal de import al României
In urma examinării proiectului de Lege privind aprobarea Ordonanţei de urgenţă a Guvernului nr.188/2000 pentru modificarea art.5 din Ordonanţa Guvernului nr.26/1993 privind Tariful vamal de import al României în şedinţa din 7 iunie 2001, propunem ca acesta să fie supus spre dezbatere şi adoptare Plenului Camerei Deputaţilor, cu următoarele amendamente:

Nr.

crt.
Articolul

(textul iniţial)
Amendamentul propus (autorul)

Text adoptat de comisie
Motivare

1.
Articol unic. – Alineatul 2 al literei a) din cadrul articolului 5 din Ordonanţa Guvernului nr.26/1993 privind Tariful vamal de import al României publicată în Monitorul Oficial al României, Partea I, nr.213 din 31 august 1993, cu modificările şi completările ulterioare, se modifică şi va avea următorul cuprins:

“Se exceptează de la regimul de scutire de taxe vamale autovehiculele, altele decât ambulanţele, autovehiculele destinate menţinerii şi restabilirii ordinii publice precum şi cele destinate dotării Ministerului Apărării Naţionale, primite din import sub formă de ajutoare şi donaţii”.
Art.I. 

Art.5 litera a) din Ordonanţa Guvernului nr.26/1993 privind Tariful vamal de import al României, publicată în Monitorul Oficial al României, Partea I, nr.213 din 31 august 1993, aprobată prin Legea nr.102 din 12 noiembrie 1994, cu modificările ulterioare, se completează cu un alineat cu următorul cuprins:

“Se exceptează de la regimul de scutire de taxe vamale autovehiculele, altele decât ambulanţele, autovehiculele destinate menţinerii şi restabilirii ordinii publice precum şi cele destinate dotării Ministerului Apărării Naţionale, primite din import sub formă de ajutoare şi donaţii”.
Pentru respectarea normelor de tehnică legislativă.

2.
Art.II. nou.
Se propune introducerea unui Art.II nou, cu următorul cuprins:

“Ordonanţa Guvernului nr.26/1993 privind Tariful vamal de import al României, publicată în Monitorul Oficial al României, Partea I, nr.213 din 31 august 1994, aprobată prin Legea nr.102 din 12 noiembrie 1994, cu modificările ulterioare, precum şi cu cele aduse prin prezenta lege, va fi republicată în Monitorul Oficial al României, Partea I"”
Pentru respectarea normelor de tehnică legislativă.

Prezentul proiect de Lege face parte din categoria legilor ordinare.

PREŞEDINTE,

Prof.dr. Florin Georgescu


SECRETAR,

Dr.ec. Daniel Ionescu

Experţi parlamentari:

Bărdiţă Mariana

Onete Alexandru

